**Indkaldelse til ekstraordinær generalforsamling d. 30.11.2022**

D. 30.11.2022 kl. 19.00 afholdes ekstra ordinær generalforsamling i Kongeå Rideklub.

Mødet afholdes i Rytterstuen på Jedstedvej 41

Baggrunden herfor:

Klubben har siden sommeren 2022 haft en midlertidig lejekontrakt med af leje af faciliteter på Jedstedvej 41. Lejekontrakten udløber d. 1.1.2023

Med de nye vilkår vi har fået stillet i udsigt, vurderer bestyrelsen at vi ikke længere kan se muligheden for at drive en rideklub med et budget i balance. De nye vilkår har, efter vores vurdering, for store konsekvenser for såvel indtægter, udgifter og tilskudsmuligheder fra Esbjerg Kommune.

På den baggrund ønsker den nuværende bestyrelse at trække sig, og håber at andre kan se muligheder som vi ikke er i stand til, så klubben kan bestå i fremtiden.

Hvis nogen medlemmer ønsker at se vores budget, kan man henvende sig til vores kasserer Pia pr mail: kaar@csbilsyn.dk og få tilsendt vores budget og vurderingsgrundlag.

Det vil være en opgave for en ny bestyrelse at indgå i en ny lejekontrakt inden 1.1. 2023 eller finde andre faciliteter.

Den nuværende bestyrelse vil være behjælpelig i det omfang det er muligt - vi ønsker kun al det bedste for KÅR!

Såfremt der ikke kan stilles en ny bestyrelse, indstiller bestyrelsen til klubbens opløsning.

Jf. klubbens vedtægter kan Klubbens opløsning kun finde sted, når beslutningen herom vedtages på 2 efter hinanden, med 14 dages mellemrum, afholdte, generalforsamlinger. Ved den 1. af disse generalforsamlinger skal beslutningen om opløsning vedtages med mindst 3/4 del af de afgivne stemmer.

Ved den 2. kan opløsningen vedtages ved simpelt flertal.

|  |  |
| --- | --- |
|  |  |
| På bestyrelsens vegne Hanne Josefsen   **Kongeå Rideklub** <https://kongeaa-rideklub.dk/> |  |